האח הגדול עונה 12

**האח הגדול עונה 12** היא העונה השתים עשרה של תוכנית המציאות הישראלית "האח הגדול", והעונה השישית (כולל עונות ה-VIP) של התוכנית במצטבר שמשודרת ברשת 13. העונה שודרה החל מ-7 ביוני 2022. הגמר נערך ב-17 בספטמבר, ובסופו ניצחה הדיירת **טליה עובדיה**. את העונה הנחו גיא זו-ארץ ולירון ויצמן.

## על העונה
זאת העונה הרגילה מספר שתים עשרה במצטבר והעונה הרביעית הרגילה ברשת 13.

על אף היותה העונה הרגילה השתים עשרה שהופקה לתוכנית, היא משווקת בגופי השידור השונים בתור "עונה 4", בהתאם להיותה העונה הרגילה הרביעית של התוכנית במסגרת הזכיינית "רשת".

בתפקיד מנחות הפינה של התוכנית "פותחות עין" לוהקו הבלוגריות יובל כספית ועינב כהן, בפינה הבלוגריות נותנות ביקורות ל"לוקים" של הדיירים באותו שבוע.

יומיים לפני תחילת העונה, עמרי, אחד הדיירים שהיה אמור להיכנס התגלה כחולה COVID-19. עקב כך, הוחלט שהוא יכנס ביום התשיעי לעונה. ביום השלישי הצטרף דייר בהפתעה (שרון בניפוסי), ללא ידיעה מוקדמת שלו. ביום החמישי נכנסה דיירת בשם טליה עובדיה, בת הזוג לשעבר של אליאב, ללא ידיעה מוקדמת של השניים.

### מבנה ועיצוב הבית
בית האח הגדול בקריית התקשורת נווה אילן עוצב מחדש גם בעונה זאת. את הבית עיצב שימרי גל נובק, שעיצב את הבית גם בעונה הקודמת. הקונספט הנבחר של הבית מקדש את הטבע עם חומרים כמו אבן, עץ מלא, טראצו, בטון, וכותנה, חומרים טבעיים שמובילים את העיצוב בבית. אלו שולבו במטרה לייצר עבור הדיירים סביבה חמה, ביתית, עוטפת ואותנטית.

; 

## דיירי הבית
[ממוזער|289x289 פיקסלים|[טליה עובדיה, זוכת העונה ה-12]]
רשימת 24 הדיירים שנכנסו לבית האח הגדול לפי סדר כניסתם:
### דיירים שנכנסו בכניסה הראשונה
* **קאזם חליליה** – בן 28, רווק, מתל אביב
* **דינה ערמי שמחי** – בת 58, גרושה +5, מראש העין
* **דיאן שוורץ** – בת 23, רווקה, מתל אביב
* **נתנאל רודניצקי** – בן 32, רווק, מרמת גן
* **מרינה קוזנצובה** – בת 20, בזוגיות, מגבעתיים
* **אליאב טעטי** – בן 32, רווק, מראשון לציון
* **ריוואה רסלאן** – בת 25, רווקה, מקריית שמונה
* **שחף רז** – בן 33, רווק, מתל אביב
* **שרין טובה אברהם** – בת 29, רווקה, מתל אביב
* **אופק לוי** – בן 20, רווק, מתל אביב
* **בר נעה כהן** – בת 31, רווקה +1, מירושלים
* **דניאל מלכה** – בן 22, רווק, מתל אביב
* **רחל בורטה** – בת 70, גרושה +2, מתל אביב
* **אילנה טרננקו** – בת 30, רווקה +1, מחיפה
* **דיאנה טרננקו** – בת 32, רווקה +1, מחיפה

### דיירים שנכנסו בכניסת ביניים
* **שרון בניפוסי** – בן 26, רווק, מבית שאן
* **טליה עובדיה** – בת 28, רווקה, מראשון לציון
* **עמרי אלפיה** – בן 27, רווק, מתל אביב

### דיירים שנכנסו בכניסה השנייה
* **דנה אמסלם** – בת 23, רווקה, מחיפה
* **דוד מהצרי** – בן 63, נשוי בשנית +4, מבית עריף
* **ליה טאי אהרוני** – בת 25, בזוגיות, מפתח תקווה
* **לירן רוזן** – בת 31, רווקה, מתל אביב

### דיירים שנכנסו לאחר הכניסה השנייה
* **משה קוגמן** – בן 31, גרוש +1, מבאר שבע
* **דרור רוקנשטיין** – בן 45, גרוש +1, מגן יבנה

## התרחשויות בולטות
*עקב המשימה הסודית הראשונה, לאחר הצבעת הצופים, הדייר שהכי התאים לדיאן היה נתנאל, דיאן ונתנאל נחשבו כדייר אחד עד לאחר הדחתו של שרון ביום ה-40.
*יומיים לפני ערב פתיחת העונה, עמרי, דייר נוסף שהיה אמור להיכנס, נדבק בקורונה ולפיכך, כניסתו לבית נדחתה ליום ה-9.
*במהלך העונה בלטה המתמודדת דיאן שוורץ שעוררה סערה בקרב צופי התוכנית בגלל התבטאויותיה ויחסה למספר דיירים בבית ביחד עם בן זוגה נתנאל רודניצקי (שצופים רבים טענו כי נגרר אחריה). בין מעשיה שעוררו סערה: עודדה את דיירי הבית שלא לדבר עם הדיירת טליה עובדיה, לעגה לדייר קאזם חליליה על כך שמשפחתו ניתקה עימו קשר, לעגה לדניאל מלכה על ילדותו הקשה, ריססה כתוביות על האקווריום שבו שהתה לירן רוזן כחלק ממשימה, כינתה את ליה טאי אהרוני (שמוצאה מווייטנאם) "צהובה" וקראה לבר כהן "אמא בושה". הדחתה של דיאן מהבית ביום ה-55 עוררה תשומת לב רבה וצופים רבים הביעו את שמחתם ושלחו לה באופן פרטי הודעות נאצה לה, לקרובי משפחתה ולמכריה. זמן מה לאחר הדחתה התראיינה דיאן, עומתה עם טענות הצופים על התנהלותה והתנצלה על כך וביקשה שהודעות הנאצה שהיא מקבלת יפסקו.
*ביום ה-3 הצטרף בהפתעה דייר חדש מן המניין, שרון, עליו הוטלה משימה סודית.
*ביום ה-5 הצטרפה דיירת חדשה מן המניין, טליה, אשר הייתה בעבר בת הזוג של אליאב.
*ביום ה-27, התרחש עימות בין נתנאל לדניאל, שבמהלכו נתנאל התקרב בצורה חריגה לדניאל והאח הגדול אף נאלץ להתערב על מנת למנוע תקרית אלימה. בעקבות אותו עימות נתנאל קיבל אזהרה מהאח הגדול.
*ביום ה-41, לירן, אחת מהדיירות של הכניסה השנייה, הייתה צריכה להעמיד פנים שהיא נציגת הצופים של ערוץ 26, וזאת בעקבות "שבוע הפייק". ביום ה-42 לירן סיימה את תפקידה במשימה, יצאה מהבית, ונכנסה שוב ביום ה-45 יחד עם שאר דיירי הכניסה השנייה.
*במהלך הלילה של היום ה-42 התרחש עימות בין קאזם לשחף לאחר ששחף הכין קציצות טופו לדיירים שאינם אוכלים בשר וקאזם טען שאינו יכול להחליט מי יאכל את הקציצות. העימות בין השניים החריף כאשר קאזם קם לעבר המטבח ושחף הכניס קציצה לפיו של קאזם, ולאחר מכן ריוואה שהביעה התנגדות להתנהגותו של שחף התעמתה עימו. העימותים גרמו באופן חריג להפסקת שידורי ערוץ 26 למשך מרבית הלילה. למחרת בבוקר את דיירי הבית לא העירו בשעה 9 בבוקר בעקבות האירוע, ובהמשך אותו יום שחף אף קיבל אזהרה חמורה מהאח הגדול.
*במהלך הלילה של היום ה-43, התרחש עימות נוסף בין דיאן לקאזם ושרין. במסגרת שיחה על התקציב, דיאן וקאזם נקלעו לעימות חריף שכלל אמירות קשות וכשדיאן סירבה להירגע, נתנאל שבר אגרטל זכוכית. כששרין הסבירה לדיירים על המתרחש בבית, דיאן יצאה להתעמת איתה והעימות החריף כמעט הגיע לרמה של אלימות פיזית. בעקבות כך, נתנאל, דיאן, שרין וקאזם קיבלו אזהרות מהאח הגדול. צעד זה גרר מחלוקת בקרב חלק מהגולשים בטענות שנתנאל נקרא לסדר פעם שנייה, ולפיכך היה צריך להיות מסולק מהבית.
*ביום ה-45 נכנסו לבית ארבעה דיירים חדשים: דנה, דוד, ליה ולירן. דרור, הדייר האחרון שהיה אמור להיכנס לבית, נדבק בקורונה ולפיכך, כניסתו לבית נדחתה ליום ה-55.
*ביום ה-47 נכנס דייר בשם משה שהצהיר שבכוונתו להיפגש עם שרין. לפיכך, האח הגדול ארגן לשניים ארוחת ערב זוגית בקומה השנייה (מסעדת האח הגדול) והוצב גם תנאי לשרין: ביום ה-51, כ-4 ימים לאחר הדייט, שרין הייתה צריכה להחליט האם היא רוצה להמשיך את הקשר עם משה או לא. אם היא תסכים, משה יישאר כדייר קבוע בבית, ואם לא, הוא יעזוב את הבית. שרין הסכימה להמשיך, ולפיכך, משה נכנס לבית כדייר מן המניין.
* ביום ה-49, ניסו דיאן ונתנאל לתאם ביניהם הדחות. בעקבות כך נכנסו באופן אוטומטי לרשימת ההדחה.
* ביום ה-51, במהלך ישיבת התקציב התרחש עימות חריף בין בר לדיאן ונתנאל, שכלל אמירות קשות של בר לעבר דיאן ונתנאל. בעקבות העימות קיבלה בר אזהרה מהאח הגדול.
* ביום ה-53, פורסם ברשתות החברתיות סרטון של נתנאל מצדיע במועל יד מול דיאן, מה שנחשב למעשה לעבירה פלילית. לאחר כמה שעות פורסם גם סרטון של שחף עושה את אותה הצדעה. הפקת האח הגדול התדיינה בנושא והחליטה להשאיר את שחף ונתנאל, החלטה שקיבלה גם היא ביקורות חריפות לא פחות. עקב התקרית, ההדחה באותו שבוע והכניסה שהייתה אמורה להתקיים למחרת, ביום ה-54, נדחו ליום שאחרי, היום ה-55, ובמקום ההדחה והכניסה, אורנה בן דור, בת לניצולי שואה הרצתה לדיירים על מה שהוריה עברו בשואה.
* ביום ה-62, נשמעה אזעקה בבית האח הגדול, עקב המבצע "עלות השחר". בעקבות האזעקה, האח הגדול חשף את הדיירים למצב הקיים בארץ (בדומה לעונה 6) והסביר שכרגע משפחות הדיירים בסדר, למרות שעל פי חוקי הפורמט אין לגלות לדיירים שום מידע (חוץ ממקרים כאלו)
* ביום ה-66, התפתחה מריבה חריגה בין נתנאל לבין קאזם שהגיעה לאלימות פיזית בין השניים. קאזם טען שרק הוא ודינה יכולים לשתות מהבקבוק קולה שקנו בתקציב האישי שלהם. נתנאל סירב לקבל את הטענה של קאזם ורץ לעבר המקרר על מנת לשתות מהבקבוק (כדי להוכיח לקאזם שגם הוא יכול לשתות ממנו). קאזם ניסה לעצור אותו בגופו מה שגרם לאח הגדול להתערב ולהפריד בין השניים כדי שהתקרית לא תדרדר. בעקבות עימות זה נתנאל וקאזם קיבלו אזהרה חמורה מהאח הגדול והושארו בבית תחת תנאי.
* ביום ה-73, דניאל קיבל אזהרה והפך לדייר על תנאי בעקבות מריבה עם קאזם שמהלכו דניאל איים עליו שיכניס אותו לתנור ויפיל אותו לבריכה.
*ביום ה-86, הדיירים הצביעו לדייר שהכי מגיע לו להגיע לגמר. טליה הצביעה לשחף, שחף הצביע לדניאל, קאזם הצביע לאילנה, ריוואה הצביעה לקאזם, משה הצביע לבר, דרור הצביע לטליה, אילנה הצביעה לקאזם, דניאל הצביע לאילנה, נתנאל הצביע לאילנה ובר הצביעה לאילנה. ברוב קולות אילנה קיבלה כרטיס לגמר והייתה חסינה מארבע ההדחות האחרונות שהיו קולקטיביות.
*ביום ה-90 נערכה משימה שבה הוגרל רכב בה השתתפו כל הדיירים. ביום ה-93 המשימה התמשכה לשידור החי ברביעי, ובה נותרו שלושה דיירים: אילנה, נתנאל ושחף. עליהם היה לפתוח 3 קופסאות ובהן היו מפתחות לאוטו, ומי שבחר בקופסה הנכונה בה היה המפתח שפתח את הרכב יזכה במכונית. הדייר שזכה ברכב הוא נתנאל.

## שינויים באופן המשחק
* לראשונה בתוכנית בכל העולם, דייר נכנס לבית ללא ידיעה מוקדמת, שלושה ימים לאחר שידור הבכורה של העונה.
* לאחר כל הדחה של דייר, המודח בחר דייר שהוא רוצה שיהיה המודח הבא, מי שהמודח בוחר, נכנס אוטומטית לרשימת ההדחה של השבוע שאחרי. החל מהיום ה-55, לאחר ההדחה של דיאן, החוק בוטל.
* לראשונה בתוכנית, ההדחה השישית התנהלה אחרת והייתה בקרוסלה.
* בעונה זו היו בגמר שישה דיירים במקום חמישה, בדומה לעונה הקודמת.

## משימות
* **בן הזוג של דיאן** – ביום ה-1, באופן של משימה סודית, האח הגדול ביקש מדיאן לבחור לאחר כל הכניסות שלושה דיירים רווקים בעזרת קאזם ודינה, דיאן בחרה באליאב, דניאל ונתנאל. לאחר מכן הלכו הרביעייה לחדר המשימות, שם נמצאת מעלית, הם עלו במעלית לקומה השמינית, אך המעלית נתקעה והרביעייה עצרו ב"חצי קומה". לאחר מכן לצופים ניתנה אפשרות להצביע מי הכי מתאים לדיאן. הצופים בחרו בנתנאל, ולפיכך, עד להודעה חדשה, דיאן ונתנאל מעמידים להדחה ביחד ואף מועמדים להדחה ביחד כאילו היו כדייר אחד (בדומה לגילי וגיל מהעונה השביעית ולשמוליק וכוכב מהעונה השמינית). השניים לבסוף הופרדו כשני דיירים בנפרד בתום השבוע השישי.
* **משימת ההיכרות** – ביום ה-7, באמצע הסלון ממוקם טלפון נייד ענק (1.5 מטר), כל פעם שנשמע צלצול על הדיירים להגיע אל הטלפון. על המסך מוצגת תמונת מסך של אחד הדיירים, ומוצגת הודעת רמז על אירוע שהתרחש אצל הדייר שתמונת המסך שלו בעבר. על הדייר להחליט האם לפתוח את הרמז ובכך לחשוף את הדיירים למקרה עבר שקרה לו או לדחות את הרמז ולקבל פסילה. בנוסף, דינה ורחל קיבלו משימה, האח הגדול אמר כל פעם שאלה של כן ולא, למשל: מי בגד בבן/בת זוגו/זוגה, ודינה ורחל צריכים לנחש מי מהדיירים עשה את זה. אם בתום המשימה יצליחו הדיירים לא לעבור את מספר הפסילות המותרות יזכו בתקציב מותרות. מספר הפסילות הגבולי היה 5, והדיירים נפסלו 7 פעמים, והם הפסידו במשימה וקיבלו תקציב בסיסי.
* **משימת [[התנ"ך]]** – ביום ה-13, במשימת התנ"ך, כל דייר הפך לדמות מהתנ"ך: בר - שלמה המלך, שרין ודינה - משה והסלע, אליאב - שמשון, דיאן - דלילה, אופק וטליה - אדם וחוה, קאזם - הנחש, אילנה, דניאל, דיאנה, מרינה, נתנאל, עמרי, ריוואה, שחף ושרון - בני ישראל. שרין ודינה הפסידו במשימה הסודית שהייתה המשימה האמיתית, עקב כך הדיירים הפסידו במשימה וקיבלו תקציב בסיסי.
* **משימת הלבבות** – ביום ה-20, הדיירים חולקו לזוגות, והצופים הצביעו מי הם אוהבים יותר מכל זוג. הזוגות היו: ריוואה ודניאל, מרינה ודינה, שרין ושרון, אילנה ודיאנה, קאזם ושחף, בר ואליאב, דיאן ונתנאל ואופק וטליה. האהובים מכל זוג היו: דניאל, מרינה, שרין, אילנה, שחף, אופק, אליאב ונתנאל. הלא אהובים מכל זוג היו: ריוואה, דינה, שרון, דיאנה, קאזם, טליה, בר ודיאן. חדר השינה חולק לשתיים: החלק של האהובים (קבוצת הלבבות) והחלק של הלא אהובים (קבוצת הלבבות השבורים). ביום ה-21, קבוצת הלבבות השבורים לא יכלו לעמוד על הרצפה בחדר האח הגדול, בפינת האוכל, במטבח, בסלון ובחצר והיו צריכים לעמוד ולהתקדם בעזרת לבבות שבורים. בדיון הראשון דיירי הלבבות השבורים הצטרכו לספר סיפורים מרגשים, והשניים שסיפורם היה הכי מרגש (בהתאמה לקטגוריה שכתובה על המסך) בעיניי דיירי הלבבות עבר לקבוצת הלבבות, מי שעברו הן דינה ובר. בדיון השני השניים שהיה להם את הדעה הכי נכונה (לדוגמה: מי הדייר שיצא אחרון מהבית) בעיניי דייר הלבבות יעברו לקבוצת הלבבות, מי שעברו הם דיאנה וקאזם. בדיון השלישי האח הגדול נתן 3,000 שקלים, ודיאן וריוואה היו צריכות כל אחת לקנות בנפרד תמונות של משפחות הדיירים, דיירי הלבבות בחרו איזה קנייה תבחר, הקנייה של ריוואה נבחרה וריוואה עברה לקבוצת הלבבות, ובחרה שטליה תעבור יחד איתה. דיאן ושרון נשארו אחרונים בקבוצת ה"לבבות השבורים" ולכן קיבלו חסינות מההדחה השלישית (גם נתנאל קיבל חסינות בגלל שהוא ודיאן נחשבים כדייר אחד בבית). הדיירים קיבלו תקציב מותרות.
* **[[אמת או חובה]]** – ביום ה-27, בפינת האוכל של הבית יש בקבוק ענק. מדי פעם התנגן השיר 'אמת או חובה' והדיירים מתאספים סביב הבקבוק, הדייר שנעצר עליו פקק הענק צריך לבחור אם לספר אמת, או לבצע חובה ומקבל משימה בהתאם. קאזם בחר בחובה, הפך לשוקולית, והיה צריך לדבר עם כולם שהוא פותח במחמאה. דינה בחרה בחובה ונמצאה לאורך כל המשימה בקופת רכבת ומכרה כרטיסים לדיירים שרוצים לעבור בין אזורים בבית. אילנה בחרה בחובה, והתניידה בג'יפ קטן ודיברה בראפ לאורך כל המשימה, מכיוון שהיא רגילה להיות חלק מהרכב מוזיקלי נתנאל גם קיבל רדיו טייפ שהיה צריך להחזיק לאורך כל המשימה ולדבר בראפ לאורך כל המשימה. דיאן בחרה בחובה ובחרה בדניאל שיצתוות איתה למשימה, השניים היו צריכים להיות צמודים לאורך כל המשימה, ואם היו מתרחקים, הם היו מקבלים זרם חשמלי. מרינה בחרה בחובה והייתה צריכה להגיע למתחם קריוקי בכל פעם שהתנגן השיר "בוא לריו" (יהודית רביץ) והייתה צריכה לשיר את הקריוקי שמופיע על המסך, באחד הקריוקים, מרינה שרה את השיר "לך לישון", ומבצעת השיר אנה זק נכנסה לבית ושרה את השיר ביחד עם מרינה ויצאה מהבית. דינה התבקשה לבחור במספר דיירים שיקבלו כרטיס לחצר הבית בה נמצאת מסיבת אלכוהול, היא בחרה בדינה, שרין, ריוואה, קאזם, שרון, מרינה, דניאל ושחף. שרון בחר בחובה והפך ל'אחמן', גיבור העל של הבית שהיה צריך לחקות שלושה דיירים: דיאן, דינה וקאזם. בסוף המשימה, מספר הפסילות הגבולי היה 10, הדיירים נפסלו 9 פעמים והדיירים זכו בתקציב מותרות. לאחר המשימה הבקבוק הסתובב שוב ועצר אצל אליאב, אליאב בחר חובה והיה צריך לעשות קניות עם תקציב המותרות לבד.
* **הצייד הגדול** – ביום ה-34, למשימה שני חלקים: החלק הראשון (הצייד) הלך כך: כל דייר הוא צייד, ובוחר בחדר האח דייר אחר אותו הוא רוצה להכניס לרשימת ההדחה. אם "הנרצח" מגלה מי "הצייד" שלו הצייד נכנס לרשימת ההדחה. ריוואה נבחרה להיות הציידת הראשונה בגלל ההעמדה של אליאב, ובחרה לצוד את דניאל, דניאל ניחש שריוואה היא הציידת שלו, צדק, וריוואה נשארה ברשימת ההדחה. לאחר מכן בר נבחרה להיות הציידת לאחר הגרלה וצדה את טליה, טליה ניחשה שהצייד הוא שרון, טעתה ונכנסה לרשימת ההדחה, לאחר מכן בר צדה את שחף, שחף ניחש שהציידת היא מרינה, טעה ונכנס לרשימת ההדחה, לאחר מכן בר צדה את קאזם, קאזם ניחש שהציידים הם דיאן ונתנאל, טעה, ונכנס לרשימת ההדחה, לאחר מכן בר צדה את שרון, שרון ניחש שהציידת היא בר, צדק, ובר נכנסה לרשימת ההדחה. לאחר שבר נתפסה, שרון נבחר בהגרלה להיות הצייד וצד את אופק, אופק ניחש שהציידת היא שרין, טעה, ונכנס לרשימת ההדחה. הסיבוב הראשון הסתיים לאחר הכניסה של אופק לרשימת ההדחה. בחלק השני (משימות הפחד) כל דייר שלא היה צולח את המשימה שלו – יוריד כסף מהתקציב השבועי. בסלון הבית מעטפה סגורה בקופסה נעולה שתפתח בסוף המשימה, שבתוכה מספר הפסילות הגבולי. שרון סיפר לשרין שהוא הצייד שלה, מה שהאח הגדול אמר לא לעשות בתחילת המשימה, עקב העבירה על חוק המשימה, המשימה ורשימת ההדחה שנקבעה בסיבוב הראשון בוטלה והדיירים קיבלו תקציב בסיסי, וריוואה נשארה ברשימה עקב ההעמדה של אליאב.
* **השעשועון הגדול** – ביום ה-41, כל פעם שהתנגן צליל הפתיח של "השעשועון הגדול" הדיירים היו צריכים לרוץ לפינת האוכל שם הוקם אולפן. דייר אחד התבקש לענות על השאלה של המסך, במידה וטעו, צברו פסילה, אך כל השאלות היו שקריות למעט השאלה הראשונה והשאלה השנייה. המשימה הסודית של אופק הייתה לשכנע את הדיירים שכל השאלות אמיתיות, ואם יצליח לתקציב השבועי יתווספו 500 שקלים. לאחר כל שאלה, הוצגה על המסך "הוכחה" של התשובה. על השאלה הראשונה התבקשה לענות שרין: "מיהו הדייר שמואשם בגניבת דמות על ידי קומיקאי ידוע?", שרין בחרה בתשובה מרינה, טעתה, הדיירים צברו פסילה והתשובה הנכונה הייתה קאזם. על השאלה השנייה התבקש לענות אופק: "מי שני הדיירים שוויכוח שלהם זכה להכי הרבה גרסאות בטיקטוק?" אופק בחר בתשובה בר ודיאן וצדק. על השאלה השלישית נבחרה לענות מרינה: "באיזו משימה העונה, לא גילו לדיירים את כל האמת?", מרינה בחרה בתשובה "הצייד הגדול", טעתה, הדיירים צברו פסילה והתשובה הנכונה הייתה "משימת הלבבות". על השאלה הרביעית נבחר לענות נתנאל: "מיהו הדייר שזכה לקינוח על שמו?", נתנאל בחר בתשובה טליה, וצדק, בעקבות השאלה, האח הגדול נתן לדיירים לטעום את "גלידת טליה", טעם שלא באמת קיים והומצא במיוחד למשימה. על השאלה החמישית נבחר לענות קאזם: "מי הדייר שצבר מתחילת העונה הכי הרבה עוקבים חדשים באינסטגרם?", קאזם בחר בתשובה דינה וצדק. על השאלה השישית נבחרה לענות ריוואה: "איזו זמרת הוציאה חידוש לשיר שביצע אחד מדיירי הבית?", ריוואה בחרה בתשובה נועה קירל וצדקה. על השאלה השביעית נבחר לענות דניאל: "איזו חיה הכי מזוהה עם העונה הנוכחית של האח הגדול?", דניאל בחר בכלב, טעה, הדיירים צברו פסילה והתשובה הנכונה הייתה עכביש. במעטפת הפסילות שהייתה בתוך בקופסה סגורה היה רשום שמספר הפסילות המותר היה 3, הדיירים צברו 3 פסילות, וזכו בתקציב מותרות, אך אופק עדיין לא סיים את המשימה הסודית שלו ובסוף השבוע של המשימה תסתיים. באותו הערב לאחר החלק הראשון, לירן, הדיירת הראשונה של הכניסה השנייה, נכנסה לבית וקיבלה משימה סודית: להתחזות לצופה הדוקה של ערוץ האח הגדול לייב (ערוץ 26) שנכנסה לשלושה ימים לבית לאחר שנבחרה על ידי צופי ערוץ הלייב כדי לראות אותו מקרוב ואופק היה צריך לשכנע את הדיירים שהיא באמת צופה, ואם יצליח, יתווספו לתקציב השבועי 500 שקלים.
* **משימת הזוגות** – ביום ה-48, הדיירים התחלקו לזוגות: קאזם ודינה, דיאן ונתנאל, מרינה וליה, טליה ואופק, דוד ודניאל, שרין ולירן, אילנה ושחף ובר ודנה. ריוואה נשארה ללא בן זוג, קיבלה מכתב מהבית ולא השתתפה במשימה. הדיירים ישנו בסלון בו הוקם חדר שינה עם מיטות לא נוחות. בכל סיבוב הדיירים שיחקו במשחקי ילדות, והזוג המנצח קיבל מכתב מהבית. משחק הילדות הראשון היה הנחש בא, דניאל ודוד, קאזם ודינה, לירן ושרין, שחף ואילנה, בר ודנה, ואופק וטליה ומרינה וליה נפסלו במשחק, דיאן ונתנאל ניצחו במשחק וקיבלו מכתבים מהבית. משחק הילדות השני היה משחק הכיסאות, ליה ומרינה, דניאל ודוד, אילנה ושחף, בר ודנה, דינה וקאזם ולירן ושרין נפסלו במשחק ואופק וטליה ניצחו במשחק וקיבלו מכתבים מהבית. משחק הילדות השלישי היה חידון המומיה, לירן ושרין ענו על הכי הרבה תשובות נכונות וקיבלו מכתבים מהבית. משחק הילדים הרביעי והאחרון היה גוגואים, בו רק המנצחים בשלושת הסיבובים התחרו, לירן ושרין ואופק וטליה נפסלו במשחק ודיאן ונתנאל ניצחו במשחק, הם היו יכולים לבחור תקציב מותרות או שני מכתבים לשני דיירים שלא קיבלו מכתב, דיאן ונתנאל החליטו לוותר על התקציב ולתת למרינה וקאזם מכתבים ממשפחתם. עקב החלטתם של דיאן ונתנאל, הדיירים נכשלו במשימה וקיבלו תקציב בסיסי.
* **משימת הפריז** – ביום ה-56, בכל פעם שהדיירים שמעו את המילה 'פריז', הם היו צריכים לעצור במקום. במהלך כל פריז, הייתה הפרעה מצחיקה או מרגשת, ההפרעות היו: ארנב שפיזר קמח בחצר, גבר שמחפש את הטרנטולה שלו, חיקוי מצחיק של דינה, טיפול פנים, סבתו של דניאל, בנה של אילנה, שי סידי, ארנב שמחלק גלידות וגזרים לדיירים, חיקוי מצחיק של קאזם, ארנב מצחיק, יונה ששופכת על ריוואה ג'ל, ארנב ויונה מרקדים, יונה שמורחת על נתנאל עוגה, אליאב, ארנב שמכין לטליה עוגת טונה ויהונתן מרגי. הדיירים צברו יותר משלושים פסילות, ומספר הפסילות הגבולי היה 5, הדיירים נכשלו במשימה וקיבלו תקציב בסיסי. זו היא הפעם השלישית בה משימה זו קורית בבית האח הגדול אחרי הפעם הראשונה בעונה הרביעית ואחרי הפעם השנייה בעונה השביעית.
* **משימת המזל** – ביום ה-63, לכבוד המשימה, נבנה גלגל גורלות, ובכל פלח שלו יש תמונה של דייר מסוים. בנוסף לכך נבנתה מקפצה ומתחתיה מזרן. במהלך המשימה, חלק מהדיירים התבקשו לבצע משימות. אם יצברו מעל מספר הפסילות הנקבע מראש, לא יזכו בתקציב מותרות. המשימות היו: במשימה הראשונה מרינה התבקשה לסובב את גלגל הגורלות, ויצאה התמונה שלה. לכן התבקשה ללבוש חולצה שעליה מודבקים שומים, ולענוד עליה שרשרת העשויה שומים, בכדי להסיר את "עין הרע" שיש על הדיירים אשר מונעת מהם לזכות בתקציב מותרות במספר השבועות האחרונים (ציניות שנאמרה על ידי האח הגדול). לאחר זמן מה, מרינה ביקשה מהאח הגדול להוריד את התלבושת, הוא הסכים, ומרינה לא צברה פסילה לבית. משימה נוספת הייתה שדינה וקאזם היו צריכים להיכנס למעלית, אשר הובילה אותם לחדר מלא בקוביות. הם היו צריכים להטיל את כל הקוביות שבחדר כאשר הספרה 6 כלפי מעלה עד תום הזמן שהוקצב להם (בערך שעה). במהלך המשימה, האח הגדול הוסיף עוד קוביות. לבסוף, הם כשלו במשימה. הם היו צריכים לצבור פסילה, אך האח הגדול נתן להם הצעה, ההצעה הייתה שהם לא יצברו פסילה בתמורה לכך שהם יכניסו דייר לרשימת ההדחה. דינה וקאזם הסכימו להצעה, והם הכניסו את משה לרשימת ההדחה. משימה אחרת הייתה ששרין הייתה צריכה לצפות בסרטון בחדר האח הגדול. הדיירים היו צריכים לצפות בשרין צופה בסרטון דרך הטלוויזיה שבסלון, ולנחש אם היא צפתה בסרטון מכעיס, מרגש או מצחיק, ללא ידיעה באיזה סרטון היא צפתה, ולנחש רק על פי הבעות הפנים שלה באיזה סוג של סרטון שרין צפתה. משימתה של שרין הייתה לשמור על פנים "פוקר פייס" (Poker Face), ולמנוע מהדיירים לנחש באיזה סוג של סרטון צפתה. רוב הדיירים הצליחו לנחש שהיא צפתה בסרטון מכעיס. מפני ששרין נכשלה במשימתה, אז היא צברה פסילה לבית. משימה אחרת הייתה שוב לסובב את גלגל הגורלות. נתנאל יצא בגלגל, ולכן קיבל תמונה ממשפחתו. לאחר מכן סובבו שוב את הגלגל פעמיים. שחף ואילנה יצאו. שניהם קיבלו תמונה מהבית. האח הגדול עשה הפתעה לכולם, והביא לכולם תמונות של משפחותיהם. משימה אחרת הייתה שטליה התלבשה בתלבושת הנראית כעשר אגורות, כאשר החלק הקדמי של התלבושת (החזה והבטן) זה "עץ", והחלק של האחורי של התלבושת (גב) זה "פלי". טליה התבקשה שבכל פעם שתתנגן מנגינה, אז היא תצטרך לצאת לחצר, לעלות על המקפצה (שנבנתה במיוחד למשימה), ולקפוץ על המזרן שמתחת למקפצה. לפני כל פעם שהיא תקפוץ, היא תתבקש להתמודד עם דילמה, אשר לה 2 פתרונות (אופציות) אשר ישפיעו על הבית בצורה כלשהי. אם תבחר לקפוץ ולנחות כאשר "פלי" יהיה כלפי מעלה, אופציה אחת תבחר, ואם תבחר לקפוץ ולנחות כאשר "עץ" יהיה כלפי מעלה, אז האופציה האחרת תבחר. הדילמה הראשונה היא לבחור אם סרטון הכניסה של נתנאל יוקרן - עץ, או של דניאל - פלי. טליה בחרה ליפול כאשר פלי כלפי מעלה ולכן סרטון הכניסה של דניאל הוקרן. הדילמה השנייה הייתה שטליה הייתה צריכה לבחור שני דיירים. טליה בחרה בדרור ומרינה. לאחר מכן האח הגדול אמר שהיא צריכה לבחור איזה דייר יהיה מועמד להדחה, ואיזה דייר יהיה חסין מהדחה (עץ - דרור נכנס לרשימת המועמדים להדחה ומרינה חסינה מהדחה, פלי - מרינה נכנסת לרשימת המועמדים להדחה ודרור חסין מהדחה). טליה בחרה לקפוץ ולנחות כאשר עץ כלפי מעלה, ולכן דרור יהיה מועמד להדחה, ומרינה הייתה חסינה מהדחה. לפני הדילמה השלישית, אופק התבקש ללכת לחדר האח הגדול. מולו היו שני קלושים (באנגלית - Cloche), על אחד ציור של פלי ועל השני ציור של עץ. האח הגדול ביקש מטליה לקפוץ מהמקפצה, והיא קפצה ונחתה כאשר פלי כלפי מעלה. אופק פתח את הקלוש שעליו היה ציור שלי פלי, ובתוכו היה בצל. אך זה לא כל כך משנה מפני שבשני הקלושים היה בצל, ההבדל היחיד היה שאחד מהם בלי קליפה. אופק סיים את הבצל והבית לא צבר פסילה. הדילמה הרביעית הייתה מי תקבל טיפול על ידי מיקי בוגנים, בר - עץ, או ריוואה - פלי. טליה קפצה ונחתה כאשר פלי כלפי מעלה, ולכן ריוואה קיבלה טיפול על ידי מיקי בוגנים. בסוף המשימה, קיבלו פסילה אחת. בגלל קונספט המשימה, לפניהם היו 2 תיבות ובכל אחת היה מכתב עם מספר פסילות שונה. אחת התיבות נבחרה, ובה היה כתוב 3 פסילות. לכן, הבית זכה בתקציב מותרות. למרות סיום המשימה, טליה התבקשה שוב לעלות על המקפצה. הדילמה הייתה לבחור מה יהיה שיר הסיום של המשימה. שיר מרגש - עץ, קלאסיקה ישראלית - פלי. טליה בחרה לקפוץ כאשר עץ כלפי מעלה. אבא של שחף נכנס לבית, ניגן בגיטרה שיר מרגש. שחף זכה לכמה דקות בודדות לבד עם אביו.
* **מלחמת הסייבר** - ביום ה-69, מפני שבית האח הגדול "נפרץ", אז כמה חוקים, וכמה דברים, ישתנו בבית. בבוקר, המים לא יצאו מהברזים, מהמקלחות ומהקולרים. לאחר מכן, "ההאקר" (בעברית - פצחן), ששולט בבית, ביקש מבר משהו יקר ערך שלה, ובתמורה יחזיר לכל הבית את המים. בר נתנה להאקר את התמונה של הבן שלה. לאחר מכן, המים הוחזרו (בסוף המשימה התמונה הוחזרה לבר). לאחר זמן מה, ההאקר כיבה את המזגן (המזגן הודלק לאחר זמן מה). בנוסף לכך, דרך הדוש של המקלחת יצא שוקו. לאחר מכן, ההאקר ביקש ששלושה דיירים, ילכו לחדר הגרוטאות, שבו יש מוצרי חשמל ואלקטרוניקה שנצברו לאורך השנים, ויצאו משימוש. מבין כל מכשירי החשמל, יש מכשיר אחד שעדיין פועל, ובתוכו מסר מהבית. מטרתם של שלושת הדיירים הוא למצוא את המכשיר שעדיין פועל, בעזרת חיבורו לחשמל. מכשיר שלא עובד - צריך לזרוק למתקן המחזור המוצב בחצר. שרין, אופק ודרור, אלו שניסו למצוא את מכשיר החשמל שעדיין פועל. לבסוף, מצאו את מכשיר החשמל שעובד, ובו היה דיסק עם הקלטה של סבתא של מרינה. לאחר כמה זמן, הושמעו חלק מההעמדות להדחה של דיירים מסוימים. לאחר מכן, בוטל החוק שאוסר לדבר על הדחות (ז"א שהחל מאותו הרגע היה מותר לדבר על הדחות).החוק הבא שבוטל, הוא החוק שאוסר להזמין אוכל מבחוץ. לכן ניתנה לריוואה האופציה להזמין מגש של כנאפה, ממסעדת "פרח רסלאן". בתמורה, היא צריכה להעביר 500 ש"ח מהתקציב. ריוואה הסכימה להצעה. לאחר זמן מה, חלק מדיירים היו צריכים לענות על שאלות שההאקר שאל אותן, אם לא יענו על כל השאלות (השאלות היו אישיות), ילקחו להם 500 ש"ח מהתקציב. הדיירים ענו על כל השאלות. לאחר מכן, בוטל החוק שאוסר לצאת מגבולות הבית. אך רק שני דיירים יכלו לצאת מגבולות הבית. בר וקאזם, שידעו מראש על מה שעומד לקרות, רצו שניהם ישר החוצה, שם קיבלו הסעה ישירה לביתה של בר. בר התבקשה לקחת פריט רגשי שיחסל את ההאקר. בר החליטה לקחת את בובת הדובי של הבן שלה. בר וקאזם חזרו לבית האח הגדול, ובעזרת בובת הדובי של הבן של בר חיסלו את ההאקר, וזכו בתקציב מותרות.
* **חיים בסרט** – ביום ה-76, הבית הפך לסניף סינמה סיטי. הדיירים קיבלו לבוש ברוח סרטי בורקס למעט דרור שלבד חליפה של מנהל הקולנוע שהיה צריך לנהל את הקיוסק של בית הקולנוע ולנקות את אולם הקולנוע. הדיירים ראו את הסרט "צ'רלי וחצי" שבמהלכו ילד שנכנס בתפקיד מיקו ביקש מדניאל 50 ג'ובות 3 פעמים במהלך הסרט, דניאל נתן למיקו 100 ג'ובות סה"כ. במהלך הסרט אופיר קריאף, קפטן בית"ר ירושלים צלצל בטלפון לשרין בתמורה לפסילה, שרין לא ענתה לשיחה והדיירים לא צברו פסילה. גם דינה צלצלה בטלפון לקאזם, ריוואה ושרין בתמורה לפסילה, קאזם, ריוואה ושרין לא ענו לשיחה והדיירים לא צברו פסילה. קאזם ודניאל שחזרו סצנה מפורסמת מהסרט, קאזם אכל 12 ביצים ודניאל אכל ביצי שור, ואם לא סיימו את המנות שלהם, צברו פסילה. קאזם ודניאל סיימו את המנות שלהם והדיירים לא צברו פסילה. במהלך הסרט הייתה הפסקת פרסומות, והדיירים צפו בפרומו של הראיון של דיאן. הדיירים לקחו חלק בסוציומטרי וקיבלו פרסים שונים: חי בסרט - דרור. קומים - דניאל וקאזם. גיבור-על - שחף. לא אמין - דניאל וריוואה. השחקן הראשי - דניאל. שחקן משנה - אילנה, ועוד. שחף, נתנאל וצחי נוי שחזרו סצנה מהסרט "ספיחס", בו שחף שיחק את ריקי, נתנאל את מאיה ונוי את ג'ולי, הסרטון עלה לטיקטוק, ובמידה והסרטון זכה לשלוש מאות אלף צפיות, הדיירים יזכו בבונוס לתקציב, הסרטון הגיע למאה שלושים ושלוש צפיות והדיירים לא צברו בונוס. ביום השני למשימה הדיירים צפו בסרט "חגיגה בסנוקר", במהלך הסרט נתנאל נבחר לשחק נגד אלוף הארץ בסנוקר בן ה-10, נתנאל הפסיד לאלוף והדיירים צברו פסילה. ביום השלישי למשימה הדיירים צפו בסרט "אבא גנוב", שבמהלכו אביו של נתנאל נכנס לבית ודיבר עם נתנאל. בסוף המשימה, הדיירים צברו 2 פסילות, מספר הפסילות הגבולי היה 3, והדיירים ניצחו במשימה וקיבלו תקציב מותרות.
* **הדו-קרב הגדול** – ביום ה-84, בסלון היה טלפון ענק, ובאזר, כל פעם שיהיה צלצול שני המתמודדים שהופיעו על המסך צריכים ללחוץ על הבאזר והסכום שהמסך נעצר עליו יהיה הסכום שעליו המתמודדים יתמודדו. הדיירים התחלקו לקבוצות: הקבוצה של קאזם (אילנה, בר, משה, קאזם וריוואה) והקבוצה של דניאל (דניאל, דרור, טליה, נתנאל ושחף), הקבוצה שתצבור יותר נקודות מתוך 5 דו-קרבים תנצח ותקבל תקציב מותרות לעומת הקבוצה המפסידה שתקבל תקציב בסיסי. הדו-קרב הראשון היה בין אילנה מהקבוצה של קאזם לדניאל הקבוצה של דניאל, דניאל לחץ על הבאזר והמסך נעצר על 700 שקלים, אילנה ודניאל עלו לנסט לתוכנית הראיונות "נפגשים בנסט" וראיינו אחד את השני, צופי ערוץ 26 קבעו מי היה הכי אמיתי בראיון. אילנה ניצחה בדו-קרב והקבוצה של קאזם זכו ב-700 שקלים. הדו-קרב השני היה בין בר מהקבוצה של קאזם לטליה מהקבוצה של דניאל, בר לחצה על הבאזר והמסך נעצר על 265 שקלים. בר וטליה עלו לשידור חי ברשת 13 והתראיינו בתוכנית הדו"ח היומי על ידי קובי מחט, לירון אורפלי והפאנל, המראיינים קבעו מי הייתה יותר אמינה בראיון וקבעו שטליה הייתה יותר אמינה והקבוצה של דניאל זכו ב-265 שקלים. הדו-קרב השלישי היה בין ריוואה מהקבוצה של קאזם לשחף מהקבוצה של דניאל, שחף לחץ על הבאזר והמסך נעצר על 523 שקלים. ריוואה ושחף התחרו בשלוש סבבים: אקס פקטור (שירה), משחקי השף (בישול) והישרדות (מבחן האש). הסבב הראשון היה אקס פקטור בו האח הגדול בחן את כישורי השירה של ריוואה ושחף ששרו את השיר "השקט שנשאר" של שירי מימון בקריוקי תוך שהם מתחשמלים האח הגדול קבע שגם ריוואה וגם שחף "שרו יפה" והסיבוב נגמר בתיקו. הסבב השני היה משחקי השף בו ריוואה ושחף הכינו ניוקי תוך כדי חשמולים. ריוואה ושחף צילחתו את המנות, ריוואה בצלחת ירוקה ושחף בצלחת ורודה, הדיירים טעמו את מנות הניוקי, ריוואה קיבלה 4 קולות ושחף 2 קולות, ריוואה ניצחה בסבב והקבוצה של קאזם קיבלו נקודה. הסבב האחרון היה הישרדות בו ריוואה ושחף נלחמו במבחן האש, שניהם לא הצליחו להדליק את האש והקבוצה של קאזם זכו ב-523 שקלים. הדו-קרב הרביעי היה בין קאזם מהקבוצה של קאזם לנתנאל מהקבוצה של דניאל, נתנאל לחץ על הבאזר והמסך נעצר על 1,181 שקלים. שחף וקאזם נתלו על שעון ענק כדי "לנצל את 15 דקות התהילה שלהם" במטרה להישאר עליו 15 דקות. נתנאל נשאר על השעון פחות מ-15 דקות ונפל והקבוצה של קאזם זכו ב-1,181 שקלים וניצחו במשימה עם 2,404 שקלים, הקבוצה של דניאל שהפסידה זכו ב-265 שקלים. בסוף המשימה, הדיירים שלא נלחמו בדו-קרב, דרור ומשה יכלו לבחור: האם הקבוצות יזכו בתקציבים שקיבלו במשימה או ששני התקציבים יואחדו לתקציב אחד, דרור ומשה בחרו בלחלוק את התקציב וכל הבית זכה בתקציב מותרות.
***הקרב על הרכב** – ביום ה-90, התקיימה משימה, ומי שניצח בה זכה ברכב. למשימה ארבעה שלבים: השלב הראשון, שלב עץ הריח, השלב השני, שלב גלגל ההצלה, השלב השלישי, שלב הרכב, והשלב הרביעי והאחרון, שלב המפתחות. בשלב הראשון הדיירים התמודדו בדו-קרבים, על שני עמודים נתלו קורה ועליה עץ ריח, הדיירים המתמודדים בדו-קרב היו צריכים לתפוס את עץ הריח, מי שתפס את עץ הריח קודם, ניצח בדו-קרב. הדו-קרבים; טליה נגד שחף בו שחף ניצח, ריוואה נגד דרור בו דרור ניצח, אילנה נגד דניאל בו דניאל ניצח ובר נגד נתנאל בו נתנאל ניצח. בשלב השני הדיירים שהפסידו בדו-קרבים עלו לשלב השני בו התמודדו על הזדמנות שניהי לזכות ברכב, הדו-קרבים בשלב השני היו: טליה נגד אילנה בו אילנה ניצחה, ריוואה נגד בר בו בר ניצחה ובר נגד אילנה בו אילנה ניצחה ועלתה לשלב השלישי. בסוף השלבים הראשונים הדיירים זכו בתקציב מותרות לאחר שכולם עלו על הקורה. בשלב השלישי שחף, דרור, דניאל, נתנאל ואילנה היו צריכים לגעת ברכב אך ורק עם כף היד בלי לזוז. לאחר שדניאל נפסל אילנה, שחף, דרור ונתנאל היו צריכים לעמוד על רגל אחת. דרור נפסל והשלב נגמר. השלב האחרון היה בשידור החי של היום ה-93. אילנה, שחף ונתנאל היו צריכים לבחור מפתח רכב אחד מתוך שלושה, אילנה ניסתה לפתוח את הרכב עם המפתח שבחרה ולא הצליחה, לאחר מכן גם נתנאל ניסה והצליח, נתנאל זכה ברכב.
***משימת הגמר** - ביום ה-97, בבוקר הראשון של שישיית הגמר ולאחר ההדחה של ריוואה, במשימה זו כל דייר צפה באודישן שלו ובתעודת הזהות שלו, ובעצם מה עבר מתחילת הדרך ועד לגמר הגדול, כששאר הדיירים גם צופים איתו מהצד יחד בחדר אספת הדיירים, ובנוסף גם מסרים מהבית פגישות עם אנשים קרובים. בר פגשה את אמא שלה שנכנסה לבית, והביאה לה תמונות וציורים של ליאו, הבן שלה. דרור עשה שיחת וידאו עם הבת שלו עד, שנמצאת בפריז, וקיבל ממנה חולצה עם המשפט: "אם אתה בגמר, סימן שאתה לא אנונימי". אילנה פגשה את אחותה, דיאנה, שהייתה גם דיירת בבית והודחה מוקדם, וקיבלה ממנה ציורים של הבן שלה והבת של דיאנה, ובנוסף גם לוחית רישוי עם הכיתוב: 'ביץ' וואנה רייד'. נתנאל פגש את אמו, והביאה יחד איתה עוגיות. טליה פגשה את אביה, וקיבלה גם מתנה בובת גזר ושרשרת שאביה הוריד מעצמו ונתן לה. שחף פגש את סבו, שנכנס לבית וריגש את כולם עם דמעות, וקיבל גם שרשרת מסבא שלו עם ברכה עליה. בנוסף, דיאנה, דניאל, שרין ומשה (מודחי העונה) הפנו שאלה לפיינליסטים מהמסך.

**הערות**

## טבלת הדחות

## מספר העמדות להדחה לדייר

## מדרוג

## חושפים את הכל
"חושפים את הכל" היא תוכנית ליווי של התוכנית המרכזית.

כמו בשאר עונות "רשת" של התוכנית, גם בעונה זו "חושפים את הכל" שודרה. בכל פרק דייר אחד או שתיים מספרים את סיפורם האישי. רוב פרקי התוכנית משודרים בימי ראשון אחרי הפרק של התוכנית עצמה.

בפרק האחרון של התוכנית המשפחות והחברים של שישיית הגמר "נלחמו" על הזכייה. גם מודחי העונה הופיעו בפרק זה.
### מדרוג

## פרסים ומועמדויות

## קישורים חיצוניים
* פורטל התוכנית, באתר רשת 13
* 

## הערות שוליים

קטגוריה:עונות האח הגדול (ישראל)